nucli
nucli de sílex
Gavà (Europa, Espanya, Catalunya, Barcelona, Baix Llobregat)
Mines prehistòriques de Gavà-Serra de les Ferreres
Prehistòria
sílex
talla
Conjunt de tres nuclis de sílex melat, en procés d’explotació, que formaven part de l’aixovar funerari de la cambra sepulcral de la Mina 83 de les Mines Prehistòriques de la Serra de les Ferreres de Gavà. El fet de la presència de sílex melat, procedent de la Provença Occidental, ens estaria indicant la importància o “status” de la persona enterrada en els intercanvis i les relacions comercials amb la mediterrània. L'objecte MG-1209 correspon a un nucli cònic, de secció circular de sílex melat, tipus “pota de cabra” i que presenta restes de cortex en un dels seus costats. La transformació del nucli ha estat realitzada a partir de dues plataformes d’explotació. Aquestes han estat obtingudes a partir d’una gran extracció feta per percussió directa i complementada amb altres extraccions menors. La morfologia del nucli, així com les característiques dels negatius que s’observen, permet plantejar que l’obtenció dels suports laminars s’hauria realitzat utilitzant la tècnica de la pressió. A la plataforma d’explotació, concretament a la cornisa, es poden observar evidències d’haver patit una abrasió amb la intenció de regularitzar-la. L'objecte MG-1210 correspon a un nucli prismàtic de sílex melat explotat a partir d’una única plataforma d’explotació. No presenta restes de còrtex. La plataforma d’explotació ha estat obtinguda a partir d’una gran extracció feta per percussió directa i complementada amb altres extraccions menors. La morfologia del nucli permet plantejar que l’obtenció dels suports laminars s’hauria realitzat utilitzant la tècnica de la pressió. A la plataforma d’explotació, concretament a la cornisa, s’observen evidències d’haver patit una abrasió, amb la intenció de regularitzar-la. El nucli presenta restes d’algun tipus de colorant vermell. L'element MG-1211 és un nucli prismàtic de sílex melat explotat a partir d’una única plataforma d’explotació. Presenta restes de còrtex a la plataforma d’explotació. Aquesta ha estat obtinguda a partir de diverses extraccions centrípetes per percussió directa. La morfologia del nucli permet plantejar que l’obtenció dels suports s’hauria realitzat utilitzant la tècnica de la pressió. A la plataforma d’explotació, concretament a la cornisa, no s’observen tan clarament evidències d’haver patit una abrasió, tot i que s’observen alguns petits aixecaments a la superfície de configuració d’aquest. Presenta restes de colorant vermell.